APSTIPRINĀTS

ar Nacionālās elektronisko plašsaziņas līdzekļu padomes

2019.gada 28.maija lēmumu Nr.110

**Nacionālās elektronisko plašsaziņas līdzekļu padomes konkursa nolikums**

**“Televīzijas raidījumu (sižetu) veidošana par sabiedrībai nozīmīgām norisēm un aktualitātēm, bērnu, jauniešu un reģionālo saturu komerciālajos elektroniskajos plašsaziņas līdzekļos”**

1. **Pamatnoteikumi**
	1. Konkursu „Televīzijas raidījumu (sižetu) veidošana par sabiedrībai nozīmīgām norisēm un aktualitātēm, bērnu, jauniešu un reģionālo saturu komerciālajos elektroniskajos plašsaziņas līdzekļos” (turpmāk – Konkurss) organizē Nacionālā elektronisko plašsaziņas līdzekļu padome (turpmāk arī – Padome), adrese Rīgā, Doma laukumā 8A, LV–1939.
	2. Šis nolikums nosaka Konkursa organizēšanas un piedāvājumu izvērtēšanas kārtību (turpmāk – Nolikums).
	3. **Konkursa mērķis** – sabiedriskā pasūtījuma satura veidošana un programmu attīstība komerciālajos elektroniskajos plašsaziņas līdzekļos, lai visām sabiedrības grupām sniegtu plašu un daudzveidīgu informāciju, veidojot uzticamu nacionālo un reģionālo saturu, kas atbilst demokrātiskām vērtībām un stiprina Latvijas nacionālo kultūrtelpu, atbilstoši Nolikuma 4.1.punktā noteiktajam Konkursa priekšmetam tā ietvaros pārraidot vismaz 74 raidījumus (sižetus).
	4. Sabiedriskā pasūtījuma raidījumi (sižeti) tiek veidoti un izplatīti komerciālā elektroniskā plašsaziņas līdzekļa programmā Latvijas teritorijā laika posmā ne vēlāk kā no 2019.gada 1.augusta līdz 31.decembrim, ievērojot spēkā esošo Elektronisko plašsaziņas līdzekļu likuma regulējumu.
	5. Padome apstiprina komerciālā elektroniskā plašsaziņas līdzekļa, kas ir uzvarējis Konkursā, sabiedriskā pasūtījuma raidījumu gada plānu (turpmāk – Sabiedriskā pasūtījuma gada plāns). Sabiedriskā pasūtījuma gada plāns tiek pievienots līgumam par raidījumu veidošanu un pārraidīšanu kā pielikums.
	6. **Konkursa kopējais finansējums ir EUR 200 000** (divi simti tūkstoši *euro* un 00 *euro* centi), ieskaitot PVN 21%, kuru pa daļām var piešķirt vairākiem elektroniskajiem plašsaziņas līdzekļiem.
	7. Konkursa finansējumu Padome Konkursa kārtībā var nodot komerciālajiem elektroniskajam plašsaziņas līdzekļiem (turpmāk – Pretendenti), kas 2019.gadā nodrošina programmas raidīšanu Latvijas teritorijā, kā arī atbilst šādiem kritērijiem:

**1.7.1.** programmas pamatvaloda ir latviešu valoda;

**1.7.2.** komersants nav uzskatāms par grūtībās nonākušu uzņēmēju.

* 1. Finansējums piešķirts Padomei no valsts budžeta programmas „Komerciālās televīzijas un radio” Elektronisko plašsaziņas līdzekļu likuma 71.panta pirmās, otrās daļas īstenošanai.
	2. Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma „Komercdarbības atbalsta kontroles likums” izpratnē, un finansējuma saņēmējam, ievērojot prasības attiecībā uz finanšu darījumu uzskaiti likuma „Komercdarbības atbalsta kontroles likums” 5.panta izpratnē. Līguma projekts pievienots Nolikumam kā 3.pielikums.
	3. Sabiedriskais pasūtījums Konkursa ietvaros tiek īstenots, ievērojot Elektronisko plašsaziņas līdzekļu likuma 71.panta pirmajā daļā noteiktos sabiedriskā pasūtījuma uzdevumus, Padomes apstiprinātajā nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un principiem”[[1]](#footnote-1) un nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem”[[2]](#footnote-2) ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību. Nolikumi atrodami Padomes tīmekļvietnē [www.neplpadome.lv](http://www.neplpadome.lv/), sadaļā “Televīzija, Radio”, “Komerciālās televīzijas”, “Sabiedriskais pasūtījums”.
	4. Konkurss tiek izsludināts un ar tā Nolikumu var iepazīties no 2019.gada 28.maija Padomes tīmekļvietnē [www.neplpadome.lv](http://www.neplpadome.lv/), sadaļā “Komerciālie mediji”, “Komerciālās televīzijas”, „Izsludinātie konkursi”.
1. **Konkursa komisija**
	1. Konkursa komisijas sastāvu veido Padomes locekļi.
	2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.
2. **Dalība konkursā un konkursa termiņi**
	1. Piedalīšanās Konkursā ir Pretendenta brīvas gribas izpausme. Iesniedzot piedāvājumu dalībai Konkursā, Pretendents apliecina, ka tam ir skaidri visi Konkursa nosacījumi.
	2. Pretendentiem tiek radītas vienādas iespējas sacensties par sabiedriskā pasūtījuma raidījumu (sižetu) veidošanu ne vēlāk kā no 2019.gada 1.augusta līdz 31.decembrim.
	3. Konkursā tiek pieņemti piedāvājumi no juridiskām personām – komerciālajiem elektroniskajiem plašsaziņas līdzekļiem, kas reģistrēti Nacionālajā elektronisko plašsaziņas līdzekļu padomē.
	4. Konkursa dokumentu pieņemšanas termiņš noteikts **līdz 2019.gada 17.jūnijam, plkst.12:00**, Rīgā, Doma laukumā 8A.
	5. Piedāvājumiem jābūt nogādātiem Padomē Nolikuma 3.4.apakšpunktā norādītajā adresē un noteiktajā termiņā.
	6. Padome atver Pretendentu iesniegtās aploksnes slēgtā Padomes sēdē ne vēlāk kā līdz 2019.gada 27.jūnijam, Padomes telpās.
	7. Pretendentu izvērtēšana un lēmuma pieņemšana notiek ne vēlāk kā **līdz 2019.gada 11.jūlijam**.
	8. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
	9. Piedāvājumi, kas iesniegti pēc 3.4.apakšpunktā noteiktā termiņa, neatvērti tiks atdoti vai nosūtīti ierakstītā pasta sūtījumā iesniedzējam.
	10. Uzziņas par Konkursu var saņemt, zvanot uz tālr. +371 67221848 vai rakstot uz e-pastu neplpadome@neplpadome.lv.
3. **Konkursa priekšmets**
	1. Konkursa priekšmets: televīzijas raidījumi (sižeti) par sabiedriski nozīmīgām norisēm un aktualitātēm, tostarp kultūra, izglītība, tiesības, vide, drošība, sports, aktīvs, veselīgs dzīvesveids, ekonomika, t.sk. ēnu ekonomikas samazināšana, sabiedrības integrācija, bērnu un jauniešu saturs, lai visām sabiedrības grupām sniegtu plašu un daudzveidīgu informāciju.
	2. Sabiedriskā pasūtījuma raidījumi (sižeti) tiek sagatavoti un pārraidīti Konkursa uzvarētāja un to sadarbības partneru veidotajās programmās/izplatīšanas platformās (ieskaitot arhīvu, interneta vidi). Oriģinālraidījumiem (sižetiem) ir jābūt brīvi pieejamiem dažādās satura izplatīšanas platformās, nodrošinot pēc iespējas plašāku auditorijas aptveramību.
4. **Piedāvājuma iesniegšanas kārtība un atvēršana**
	1. Pretendentu iesniedzamā piedāvājuma sastāvs:
		1. Pretendenta iesniegums dalībai Konkursā, aizpildot Nolikuma pielikumā Nr.1 pievienoto veidlapu.
		2. Piedāvājums jāiesniedz, pievienojot šādu informāciju, informāciju apliecinošus dokumentus un materiālus:

**5.1.2.1.** 2019.gada Sabiedriskā pasūtījuma piedāvājums par Nolikuma 4.1.punktā minētās tematikas raidījumiem (sižetiem), ieskaitot šādu informāciju:

* sabiedriskā pasūtījuma raidījumu (sižetu) saturiskā koncepcija, kas atbilst Nolikuma 1.3., 1.10. un 4.1.punktā noteiktajam;
* informācija par gada plānu: raidījumu (sižetu) apjomu un laika grafiku;
* informācija par to, kā tiks nodrošināta atgriezeniskā saite ar skatītājiem;
* auditorijas sasniegšanas koncepcija, ietverot citas apraides platformas, ja tādas paredzētas, un citus auditorijas sasniegšanas veidus;
* informācija, kas apliecina elektroniskā plašsaziņas līdzekļa sasniegto auditoriju dažādās platformās;

**5.1.2.2.** informācija un vizuālie piemēri (*demo*), kas atspoguļo vizuālo (grafisko) raidījumu (sižetu) noformējumu;

**5.1.2.3.** tehniskā nodrošinājuma apraksts;

**5.1.2.4.** detalizēts plānotais piešķirtā finansējuma izlietošanas apraksts (tāme);

**5.1.2.5.** 2018.gada pārskats un 2019.gada operatīvā bilance un apliecinājums, ka pretendents nav atzīstams par grūtībās nonākušu uzņēmēju, atbilstoši Konkursa nolikuma 1.7.2.punktā noteiktajam.

* 1. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
	2. Iesniegtais piedāvājums Pretendentam atpakaļ netiek izsniegts.
	3. Piedāvājumu noformējuma un iesniegšanas prasības:
		1. Piedāvājuma dokumentiem jābūt latviešu valodā.
		2. Visi šī nolikuma 5.nodaļas 5.1.punktā noteiktie dokumenti jāiesniedz minētajā secībā, sanumurējot un cauršujot lapas, kā arī pievienojot piedāvājumu Konkursam elektroniskā formātā un ievietojot visu slēgtā aploksnē. Uz aploksnes jābūt norādei: Konkursam „*Televīzijas raidījumu (sižetu) veidošana par sabiedrībai nozīmīgām norisēm un aktualitātēm, bērnu, jauniešu un reģionālo saturu komerciālajos elektroniskajos plašsaziņas līdzekļos*”.
1. **Piedāvājumu izskatīšana un novērtēšana**
	1. Piedāvājumu atvēršanas kārtība: Padome atver pretendentu piedāvājumus to iesniegšanas secībā, pārliecinoties, ka iesniegts 5.1.punktā minētais un vai to saturs ļauj konstatēt Pretendentu atbilstību Nolikuma ietvaros izvirzītajām prasībām, un Padomes locekļi parakstās uz iesniegtajiem piedāvājumiem. Ja nav iesniegts šī Nolikuma 5.1.apakšpunktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.
	2. Konstatējot, ka ir iesniegti visi Nolikuma 5.1.apakšpunktā minētie dokumenti un informācija, Padome uzaicina pretendentus uz noklausīšanos/piedāvājuma prezentāciju Padomes sēdē. Noklausoties pretendentu, Padome vērtē pretendenta piedāvājuma kvalitāti atbilstoši šī nolikuma 6.3.punktā noteiktajiem kritērijiem.
	3. Kopējo punktu skaitu veido:

|  |  |  |
| --- | --- | --- |
| Nr.  | Novērtēšanas kritēriji | Maksimālais iespējamais punktu skaits |
| 1. | Sabiedriskā pasūtījuma raidījumu (sižetu) satura koncepcijas kvalitāte un atbilstība Konkursa mērķim un priekšmetam\* | 30 |
| 2. | Satura pieejamība dažādās izplatīšanas platformās. Sasniedzamā auditorija. Atgriezeniskās saites veidošanas pasākumi. | 20 |
| 3. | Piedāvājuma iesniedzēja pieredze elektronisko plašsaziņas līdzekļu jomā, t.sk., īstenojot sabiedrisko pasūtījumu, un tā radošā personāla līdzšinējā pieredze | 15 |
| 4. | Tehniskā nodrošinājuma apraksts un atbilstība  | 10 |
| 5. | Finansiālā kapacitāte | 10 |
| 6. | Plānotais finansējuma izlietošanas apraksts – tāme  | 10 |
| 7. | *Demo*  | 5 |
|  | **KOPĀ** | **100** |

\*Ja pretendents saņem tādu vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā), kas ir mazāks par 15 punktiem, punktu skaits citiem noteiktajiem kritērijiem nav jānosaka, pārtraucot Pretendenta piedāvājuma vērtēšanu.

* 1. Noraidītajiem pretendentiem tiek nosūtīts rakstisks paziņojums par noraidījumu.
1. **Konkursa rezultāti**
	1. Konkursa uzvarētāji tiek noteikti, ņemot vērā piedāvājumus, kas ieguvis/-uši visaugstāko vidējo vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā) saskaņā ar Nolikuma 6.nodaļā paredzēto vērtēšanas kārtību.
	2. Padome ir tiesīga piešķirt uzvaru vairākiem Konkursa dalībniekiem.
	3. Padome ir tiesīga prasīt precizēt piedāvājumu atbilstoši finansējumam, kuru Padome piešķir Konkursa dalībniekam.
	4. Konkursu var izbeigt bez rezultātiem.
	5. Konkursa rezultāti dalībniekiem tiek paziņoti rakstveidā.
	6. Pretendentiem, kuri uzvarējuši Konkursā, pēc lēmuma pieņemšanas par uzvaru Konkursā tiek paziņots arī pa tālruni.
	7. Ar Konkursa uzvarētājiem Padome noslēdz līgumus par sabiedriskā pasūtījuma raidījumu (sižetu) veidošanu atbilstoši Nolikumam un iesniegtajam piedāvājumam.
	8. Padomes lēmumu par Konkursa rezultātiem viena mēneša laikā var pārsūdzēt Administratīvajā rajona tiesā Rīgā, Baldones ielā 1A, normatīvajos aktos noteiktā kārtībā.

Pielikums Nr.1
2019.gada 28.maija konkursa „Televīzijas raidījumu (sižetu) veidošana par sabiedrībai nozīmīgām norisēm un aktualitātēm, bērnu, jauniešu un reģionālo saturu komerciālajos elektroniskajos plašsaziņas līdzekļos” nolikumam

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**Televīzijas raidījumu (sižetu) veidošana par sabiedrībai nozīmīgām**

 **norisēm un aktualitātēm, bērnu, jauniešu un reģionālo saturu**

**komerciālajos elektroniskajos plašsaziņas līdzekļos**

Saskaņā ar konkursa nolikumu, es, apakšā parakstījies, apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |
| --- | --- |
| Pretendenta nosaukums/vārds, uzvārds: |  |
| Juridiskā adrese/deklarētā dzīves vietas adrese: |  |
| Bankas rekvizīti: |  |
|  |  |
| Kontaktpersona: |  |
|  | (Vārds, uzvārds, amats) |
| Tālrunis e-pasta adrese:  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: |  |  |
| Pretendenta vai tā pilnvarotās personas paraksts, paraksta atšifrējums |  |

 Pielikums Nr.2
2019.gada 28.maija konkursa „ Televīzijas raidījumu (sižetu) veidošana par sabiedrībai nozīmīgām norisēm un aktualitātēm, bērnu, jauniešu un reģionālo saturu komerciālajos elektroniskajos plašsaziņas līdzekļos” nolikumam

**Detalizēts plānotā finansējuma apraksts – tāme *(piemērs)***

|  |  |  |  |
| --- | --- | --- | --- |
|  | Daudzums | Vienības izmaksas, *euro* | Kopā vienības izmaksas,*euro* |
| Producents, redaktors |  |  |  |
| Administrators |  |  |  |
| Izpildproducents |  |  |  |
| Žurnālists |  |  |  |
| Pults režisors, režisora asistents |  |  |  |
| Operators |  |  |  |
| Skaņas inženieris |  |  |  |
| Gaismotājs |  |  |  |
| Tehniķis |  |  |  |
| Montāžas inženieris |  |  |  |
| Gaismu īre |  |  |  |
| Mikrofonu īre |  |  |  |
| Transports |  |  |  |
| Apraides izmaksas |  |  |  |
| Telpu īre |  |  |  |
| Citi |  |  |  |
| KOPĒJĀS IZMAKSAS, *euro* |  |  |  |
| KOPĒJĀS IZMAKSAS + PVN, *euro* |  |  |  |

\* Tāme papildināma pēc pretendenta ieskatiem, ņemot vērā plānotās izmaksas. Visas ailes nav jāaizpilda.

 Pielikums Nr.3
2019.gada 28.maija konkursa „ Televīzijas raidījumu (sižetu) veidošana par sabiedrībai nozīmīgām norisēm un aktualitātēm, bērnu, jauniešu un reģionālo saturu komerciālajos elektroniskajos plašsaziņas līdzekļos” nolikumam

**LĪGUMS**

**Par televīzijas raidījumu (sižetu) veidošanu par sabiedrībai nozīmīgām norisēm un aktualitātēm, bērnu, jauniešu un reģionālo saturu**

*(projekts)*

Rīgā 2019.gada…………..

**Nacionālā elektronisko plašsaziņas līdzekļu padome (NEPLP)**, reģ. Nr.90000081852, adrese: Doma laukums 8A, Rīga (turpmāk – **Pasūtītājs**) tās priekšsēdētāja ….. personā, no vienas puses, un **…..**, reģ. Nr……, adrese: ……., (turpmāk – **Finansējuma saņēmējs**) tās …… personā, kurš rīkojas saskaņā ar sabiedrības statūtiem, no otras puses (turpmāk kopā sauktas arī – Puses),

pamatojoties uz Elektronisko plašsaziņas līdzekļu likuma 71.panta pirmo un otro daļu, Valsts pārvaldes iekārtas likuma 49.panta pirmo daļu,

*lai nodrošinātu sabiedriskā pasūtījuma satura veidošanu un programmu attīstību komerciālajos elektroniskajos plašsaziņas līdzekļos un visām sabiedrības grupām sniegtu plašu un daudzveidīgu informāciju, kas atbilst demokrātiskām vērtībām un stiprina Latvijas nacionālo kultūrtelpu, pamatojoties uz Pasūtītāja izsludinātā konkursa „Par televīzijas raidījumu (sižetu) veidošanu par sabiedrībai nozīmīgām norisēm un aktualitātēm, bērnu, jauniešu un reģionālo saturu” (turpmāk – Konkurss) nolikumu, Konkursa rezultātiem (2019.gada …………… lēmums Nr…), iesniegtā pretendenta piedāvājuma (turpmāk – Piedāvājums), vienojas, ka Finansējuma saņēmējs Pasūtītāja izsludinātā konkursa ietvaros veidos raidījumus (sižetus) par ......... un citās jomās saskaņā ar šādu vienošanos un nosacījumiem (turpmāk arī – Līgums):*

1. **Līguma priekšmets**
	1. Pasūtītājs un Finansējuma saņēmējs noslēdz šo līgumu par raidījumu (sižetu) veidošanu par ......... un citās jomās un izplatīšanu sabiedriskā pasūtījuma ietvaros (turpmāk – Raidījumi), ievērojot šādus Raidījumu veidošanas un izplatīšanas nosacījumus:
	2. Raidījumi tiek veidoti un pārraidīti laika posmā no 2019.gada ………….. līdz 2019.gada 31.decembrim;
	3. Raidījumi tiek izplatīti ...;
	4. Raidījumu daudzums …;
	5. Raidījumi tiek veidoti latviešu valodā;
	6. Finansējuma saņēmējs Raidījumu beigās/titros ievieto informāciju par to, ka raidījums tapis sadarbībā ar NEPLP sabiedriskā pasūtījuma ietvaros;
	7. Raidījumi tiek veidoti, vadoties pēc Finansējuma saņēmēja Piedāvājumā ietvertās Raidījumu satura koncepcijas un finansējuma izlietojuma plāna (tāmes), kas tiek pievienotas šim līgumam;
	8. Finansējuma saņēmējs nodrošina iespējami plašu Raidījumu pašreklāmu.
2. **Finansējuma saņēmēja saistības**
	1. Finansējuma saņēmējs apņemas laika posmā no 2019.gada …………… līdz 2019.gada 31.decembrimkvalitatīvi izveidot Raidījumus izplatīšanai minētajā laika posmā atbilstoši Piedāvājumam un Līguma noteikumiem.
	2. Finansējuma saņēmējs apņemas Raidījumus veidot un izplatīt augstā profesionālā kvalitātē.
	3. Finansējuma saņēmējs apņemas nodrošināt Raidījumu saturisko atbilstību Latvijas Republikas tiesību normās ietvertajiem noteikumiem, tostarp Elektronisko plašsaziņas līdzekļu likuma (turpmāk – EPLL) 71.pantā noteiktajiem sabiedriskā pasūtījuma uzdevumiem, kā arī Padomes apstiprinātajā nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem” un nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem” ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību (turpmāk – sabiedriskā pasūtījuma veidošanas nolikumi).[[3]](#footnote-3)
	4. Finansējuma saņēmējs pilnībā atbild par citu paša piesaistītu darbinieku/asistentu darba rezultātiem.
	5. Finansējuma saņēmējam ir jāievēro likuma „Komercdarbības atbalsta kontroles likuma” nosacījumi, kā arī Elektronisko plašsaziņas līdzekļu likuma 71.panta otrās daļas nosacījumi attiecībā uz finanšu darījumu uzskaiti un jānodrošina:
		1. norēķinu konts Valsts kasē, kurš paredzēts tikai sabiedriskā pasūtījuma finansējuma saņemšanai un izlietojumam;
		2. finansiālās un organizatoriskās struktūras izveidošana, kas nodrošina iespēju identificēt ar piešķirto finansējumu saistītos ieņēmumus, tiešās un netiešās izmaksas;
		3. atsevišķu grāmatvedības uzskaites vešanu, t.sk. nodalītu grāmatvedību par dažādām darbībām sabiedriskā pasūtījuma finansējuma ietvaros;
		4. pareizi attiecinātas tiešās un netiešās finansējuma izmaksas, pamatojoties uz konsekventi ievērotiem un pamatotiem izmaksu uzskaites principiem;
		5. skaidri definēti uzskaites principi, saskaņā ar kuriem kārto grāmatvedību.
	6. Gadījumā, ja Finansējuma saņēmējam Līguma izpildes gaitā rodas apstākļi, kuru dēļ tas nevar īstenot Līguma nosacījumus – sabiedriskā pasūtījuma izpildi noteiktajā apmērā vai termiņos, Finansējuma saņēmējs, ievērojot šī līguma 2.3.punktā minētajos sabiedriskā pasūtījuma nolikumos minēto, var iesniegt NEPLP motivētu lūgumu par izmaiņām apstiprinātajā sabiedriskā pasūtījuma plānā, un NEPLP izvērtē iesniegumu, ņemot vērā, vai plānotās izmaiņas:
		1. neietekmēs Konkursa un Līguma mērķi;
		2. vai ir atbilstošas sabiedriskā pasūtījuma būtībai un vajadzībām;
		3. neietekmē piešķirtā finansējuma lietderīgu un pamatotu izmantošanu kopsakarā ar izmaiņu apjomu, un pievieno izvērtējumu NEPLP lēmumam.
	7. Finansējuma saņēmējs uzņemas atbildību par tā rīcībā nodotajiem finanšu līdzekļiem un izlietot finansējumu tikai šajā līgumā noteiktā sabiedriskā pasūtījuma izpildei atbilstoši abu Pušu apstiprinātajai tāmei (4.pielikums). Bez atsevišķas vienošanās Finansējuma saņēmējs var samazināt vai palielināt 4.pielikumā noteiktās izmaksas budžeta kopsummas ietvaros, nepārsniedzot 20% no katras pozīcijas izmaksām.
	8. Pēc Pasūtītāja pieprasījuma nekavējoties, bet ne vēlāk kā 3 (trīs) darba dienu laikā, Finansējuma saņēmējs rakstveidā iesniedz jebkādu informāciju par Līguma 4.1.apakšpunktā minētā finansējuma izlietojumu un līguma izpildi.
3. **Pasūtītāja saistības**
	1. Pasūtītājs apņemas apmaksāt Finansējuma saņēmēja veikto darba/pasūtījuma izpildi šā līguma 4.sadaļā noteiktajā apmērā, kārtībā un termiņos un gadījumā, ja Pasūtītājs neievēro šajā līgumā noteiktās saistības, Finansējuma saņēmējs ir tiesīgs uzlikt tam līgumsodu 0.5% apmērā par katru kalendāro dienu no nesamaksātās Līguma summas, bet ne vairāk kā 10%.
	2. Pasūtītājs nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu satura kvalitātes analīzi un, lai izvērtētu veidoto raidījumu atbilstību EPLL 71.panta pirmajā daļā noteiktajiem sabiedriskā pasūtījuma uzdevumiem un Nolikumam par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem.
4. **Apmaksa, norēķinu kārtība un termiņi**
	1. Līguma ietvaros piešķirtā finansējuma apmērs ir **EUR ………..**, t.sk., PVN 21%.
	2. Piešķirtais finansējums tiek izmaksāts, veicot pārskaitījumu uz Finansējuma saņēmēja bankas norēķinu kontu, kas norādīts Finansējuma saņēmēja iesniegtā rēķinā, šādā kārtībā:
		1. **EUR …………….**, t.sk., PVN 21% kā maksājums par Raidījumu veidošanu un raidīšanu atbilstoši Līguma noteikumiem saskaņā ar Finansējuma saņēmēja iesniegtu rēķinu līdz 2019.gada ………….
		2. Finansējuma saņēmējs apņemas ne vēlāk kā līdz 2019.gada …………. iesniegt Pasūtītājam atskaiti divos eksemplāros par Līguma saistību izpildi, tostarp raidījumu pārraidīšanas un citām izplatīšanas vietām, aizpildot to atbilstoši šī līguma 1.pielikumā pievienotajai atskaites formai.
		3. Pasūtītājs Finansējuma saņēmēja iesniegto rēķinu apmaksā ne vēlāk kā 5 (piecu) darba dienu laikā no dienas, kad parakstīts šis līgums un saņemts Finansējuma saņēmēja rēķins.
		4. Par maksājuma veikšanas dienu tiek uzskatīta diena, kad Pasūtītājs veicis pārskaitījumu uz Finansējuma saņēmēja norādītu kontu Valsts kasē.
		5. Gadījumā, ja šis līgums tiek izbeigts pirms saistību izpildes, vai arī netiek pildītas ar līgumu noteiktās saistības, tostarp nav izlietots piešķirtais finansējums pilnā apmērā vai tas izmantots neatbilstoši šī līguma nosacījumiem, vai nav iesniegti izdevumus attaisnojoši dokumenti par veiktajiem izdevumiem, Pasūtītājam ir tiesības pieprasīt sniegt skaidrojumu, kā arī pieprasīt pilnīgu vai daļēju Līguma 4.2.1.apakšpunktā noteiktā maksājuma atmaksu, izvērtējot saistību neizpildes apstākļus un apmēru.
		6. Finansējuma saņēmējs Līguma 4.2.1.apakšpunktā minēto summu, kas izmantota neatbilstoši Līguma noteikumiem vai par kuru nav iesniegti izdevumus attaisnojoši dokumenti, 10 (desmit) darba dienu laikā no Pasūtītāja pieprasīšanas dienas pārskaita uz Pasūtītāja Līgumā norādīto kontu.
	3. Finansējuma saņēmējs apņemas veikt Latvijas Republikas likumdošanā noteikto nodokļu samaksu.
5. **Līguma darbības laiks un tā pirmstermiņa izbeigšana**

Līgums stājas spēkā 2019.gada ……………. un uzskatāms par izpildītu ar Pušu veiktas Līguma saistību pilnīgas izpildes brīdi.

1. **Nepārvarama vara**
	1. Ne Pasūtītājs, ne Finansējuma saņēmējs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja tas ir noticis nepārvaramas varas apstākļu jeb *Force Majeure* gadījumā.
	2. *Force Majeure* nozīmē nekontrolējamu notikumu, kurš nevarēja tikt paredzēts un kuru attiecīgā Puse nevar iespaidot, un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, Latvijas Republikas Saeimas un Latvijas Republikas Ministru kabineta izdotie normatīvie akti u.c.
2. **Strīdu izskatīšanas kārtība**
	1. Līgums ir sagatavots un piemērojams saskaņā ar Latvijas Republikas likumiem.
	2. Jebkādas domstarpības un strīdi, kas skar Līgumu, Puses risina pārrunu ceļā.
	3. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
3. **Nobeiguma noteikumi**
	1. Jebkuri Līguma grozījumi vai papildinājumi noformējami rakstveidā un pievienojami Līgumam kā neatņemamas tā sastāvdaļas.
	2. Padome kā atbildīgos Padomes locekļus Līguma izpildē nozīmē par jomu atbildīgos Padomes locekļus (..).
	3. Jautājumi, kas nav atspoguļoti Līgumā, tiek izskatīti atbilstoši pastāvošai Latvijas Republikas likumdošanai.
	4. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	5. Puses apņemas nekavējoties informēt viena otru par savu rekvizītu maiņu.
	6. Šis līgums sagatavots uz 5 (piecām) lapām divos eksemplāros, neskaitot tā pielikumus. Katrai līgumslēdzējai pusei izsniegts pa vienam eksemplāram.
4. **Pušu rekvizīti un paraksti**

**Pasūtītājs: Finansējuma saņēmējs:**

|  |  |
| --- | --- |
| **Nacionālā elektronisko plašsaziņas līdzekļu padome** | **……** |
| Doma laukums 8A Rīga, LV-1939 | …… |
| Reģ. Nr. 90000081852 | Reģ. Nr. …… |
|  Valsts kase, kods: TRELLV21  |  |
|  Konts: LV69TREL2470010010000 |  |
| Tālrunis: +371 67221848Fakss: +371 67220448E-pasts: neplpadome@neplpadome.lv  | Tālrunis: ……E-pasts: …....  |
| \_\_\_\_\_\_\_\_\_\_\_\_\_\_\_\_\_\_\_\_\_\_ ……..…….. | \_\_\_\_\_\_\_\_\_\_\_\_\_\_\_\_\_\_\_\_\_ …….……… |

1. Nolikums pieejams: <https://neplpadome.lv/lv/assets/documents/Lemumi/Nolik_par_komercmediju_sabiedrisk%C4%81_pas_veido%C5%A1_principiem_11.10.2018_.pdf> [↑](#footnote-ref-1)
2. Nolikums pieejams: <https://neplpadome.lv/lv/assets/documents/Lemumi/Nolikums.%20kom.epl.%2022.02.2018.pdf> [↑](#footnote-ref-2)
3. Nolikuma “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem” 12.punkts: “Nolikumā noteiktā sabiedriskā pasūtījuma veidošanas kārtība un tā vērtēšanas principi attiecināmi arī uz gadījumiem, kad komerciālie elektroniskie plašsaziņas līdzekļi plāno izmaiņas attiecīgajā sabiedriskā pasūtījuma daļā, par vēlamajām izmaiņām informējot NEPLP, un tās saskaņojot.”.

Nolikums pieejams: <https://neplpadome.lv/lv/assets/documents/Lemumi/Nolik_par_komercmediju_sabiedrisk%C4%81_pas_veido%C5%A1_principiem_11.10.2018_.pdf>

Nolikuma “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem” 4.punkts “(..) Balstoties uz Nacionālās elektronisko plašsaziņas līdzekļu padomes (turpmāk – NEPLP) ieskatiem, Komersantam un NEPLP ir iespēja vienoties par piedāvājuma ietvaros veidoto raidījumu apjoma palielinājumu/samazinājumu atbilstoši sabiedriskā pasūtījuma būtībai un vajadzībām, ievērojot piedāvājumā ietvertās katra raidījuma izmaksas un kopējo finansējumu. 4.1.Bez atsevišķas vienošanās Komersants NEPLP izsludināto konkursu ietvaros var samazināt vai palielināt NEPLP apstiprinātajā finansējuma izlietošanas plānā noteiktās izmaksas budžeta kopsummas ietvaros, nepārsniedzot 20% no katras pozīcijas izmaksām. (..).”.

Nolikums pieejams: <https://neplpadome.lv/lv/assets/documents/Lemumi/Nolikums.%20kom.epl.%2022.02.2018.pdf> [↑](#footnote-ref-3)